b'\n_START_ARTICLE_\nBalance of Power\n_START_SECTION_\nPregled\n_START_PARAGRAPH_\nBalance of Power je bil zadnji album skupine pred razpadom leta 1986. Po izdaji predhodnika Secret Messages, je skupino zapustil basist Kelly Groucutt, zato je skupina igrala le kot trio, ki so ga sestavljali Jeff Lynne, Richard Tandy in Bev Bevan. S snemanjem tega albuma je skupina pri\xc4\x8dela leta 1984, izdaja pa je bila predvidena za pomlad 1985. Zaradi dodajanja \xc5\xa1tevilnih sintetizatorjev na album, je bila izdaja prelo\xc5\xbeena na za\xc4\x8detek leta 1986. Po izdaji albuma je skupina odigrala nekaj koncertov po Zdru\xc5\xbeenem kraljestvu in Evropi. Na enem koncertu v Zdru\xc5\xbeenem kraljestvu, se je skupini na odru, kot gost, pridru\xc5\xbeil George Harrison._NEWLINE_Videospot singla "Calling America" je bil posnet v Parizu in vsebuje posnetke skupine, ki igra pred Centrom Georges Pompidou. Videospot je bil posnet tudi za singl "So Serious". Skladba "Endless Lies" je bila posve\xc4\x8dena Royju Orbisonu in je bila posneta za nikoli izdano dvojno verzijo albuma Secret Messages. Iz\xc5\xa1la je na albumu Balance of Power v nekoliko druga\xc4\x8dni obliki._NEWLINE_Remasterizirana verzija albuma je iz\xc5\xa1la 26. februarja 2007 v Zdru\xc5\xbeenem kraljestvu in 20. marca 2007 v ZDA kot del serije Sony/BMG Music Epic/Legacy._NEWLINE_Evropske CD izdaje so iz\xc5\xa1le pri zalo\xc5\xbebi Epic Records, ameri\xc5\xa1ke in japonske izdaje pa so iz\xc5\xa1le pri zalo\xc5\xbebi CBS Associated.'